《送李司户之官临邛》
宋代·李流谦

威凤翔九霄，千百但一遇。
苍蝇何所来，满盘挥不去。
吾人一肝肠，未可舍跬步。
掺裾辄经年，把臂速炊黍。
譬如枝上花，负里得暂聚。
天果何意哉，未易测其故。
安得三间茅，藜苋同旦暮。
秋色如行色，别语不得吐。
鹤峰得佳句，尚足慰延伫。
从今夜夜月，伴我照庭户。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。